Avirė
Avirė – mažas upelis Lietuvoje, Druskininkų savivaldybėje; Nemuno kairysis intakas. Išteka iš Avirio ežero, telkšančio 3 km į rytus nuo Leipalingio. Teka į pietryčius pro Leipalingio girią. Įteka į Nemuną 449,2 km nuo jo žiočių, priešais Druskininkus. Visa upelio vaga ir slėnis patenka į Avirės hidrografinį draustinį. Šalia upelio yra Kaziulių kaimas. Vandenvardžiai Avìrė, Avìris labai archajiški – jie laikomas ide. *au̯er- („tekėti, šlapti“) vediniu (plg. isl. aurr „vanduo“, s. angl. ēar „vilnis“ ir kt.).